এমাজউদ্দিন প্রামাণিক
এমাজউদ্দিন প্রামাণিকের পৈতৃক বাড়ি নওগাঁও জেলার মান্দা উপজেলার কালিকাপুর গ্রামে। তাঁর পিতার নাম হযরতুল্যা প্রামাণিক এবং মায়ের নাম তুলা বেগম। তিনি তাঁর পিতা-মাতার কনিষ্ঠ সন্তান। ১৯৪৮ সালে মান্দা উপজেলার চক কালিকাপুর সরকারি প্রাথমিক বিদ্যালয়ে প্রাথমিক শিক্ষা শেষে শেষে তিনি স্থানীয় কালীগ্রাম দোডাঙ্গী উচ্চ বিদ্যালয়ে ভর্তি হন। এ বিদ্যালয়ে ৭ম, ৮ম, ও ৯ম শ্রেণীতে অধ্যয়ন শেষে ১৯৫৮ সালে ম্যাট্রিকুলেশন পাস করেন। ১৯৬১ সালে নওগাঁ বিএমসি কলেজ থেকে ইন্টারমিডিয়েট এবং ১৯৬৫ সালে নওগাঁ ডিগ্রী কলেজ থেকে স্নাতক ডিগ্রী লাভ করেন তিনি।
গিয়াসউদ্দিন মুহাম্মাদ
গিয়াসউদ্দিন ১১৩৯ সালে জন্মগ্রহণ করেন। তার পিতা প্রথম বাহাউদ্দিন সাম ১১৪৯ সালে সংক্ষিপ্ত সময়ের জন্য ঘুরি রাজবংশের শাসক হন। গিয়াসউদ্দিনের ছোটভাই ছিলেন মুইজউদ্দিন। জীবনের শুরুর দিকে তারা উভয়ে তাদের চাচা আলাউদ্দিন হুসাইন কর্তৃক বন্দী হন, তবে পরে আলাউদ্দিনের পুত্র সাইফউদ্দিন মুহাম্মদ কর্তৃক মুক্তি পান। ১১৬৩ সালে সাইফের মৃত্যুর পর ঘুরি অভিজাত ব্যক্তিবর্গ‌ গিয়াসউদ্দিনকে সমর্থন দেন এবং সিংহাসন লাভে সহায়তা করেন।